laion/Wikipedia-Exotic huggingface dataset:
জই

জই হচ্ছে এক ধরনের খাদ্যশস্য যা জই গাছের বীজ থেকে পাওয়া যায়। প্রাণীর খাদ্য হিসেবে জইয়ের বহুল ব্যবহার হয় এবং এটা মানুষের খাওয়ার জন্য উপযোগী। জইয়ে উচ্চ পুষ্টিমান রয়েছে এবং নিয়মিত খেলে রক্তের কোলেস্টেরল কমে। জইয়ে বিদ্যমান আভেনিস (গমে বিদ্যমান গিলাডিন প্রোটিনের অনুরূপ) কিছু লোকের ক্ষেত্রে সেলিয়াক রোগ ছড়াতে। এছাড়া জই প্রায়শই যব, গম ইত্যাদি আঠালো শস্য দ্বারা মিশ্রিত হয়ে যায়। আভিনা স্যাটিভার বন্য পূর্বপুরুষ হচ্ছে আভিনা স্টেরিলিস। জিনতাত্ত্বিক প্রমাণে দেখা যায় আভিনা স্টেরিলিস নিকট প্রাচ্যের উর্বর ভূমিতে জন্মাত। অন্যদিকে চাষযোগ্য জইয়ের আবির্ভাব ঘটে নিকট প্রাচ্য থেকে অনেক দূরে ব্রোঞ্জ যুগের ইউরোপে। জই, রাই এদেরকে দ্বিতীয় শস্য বলা হয়। কারণ এদেরকে প্রায়শই গম, বার্লির মত প্রাথমিক শস্যের আগাছা থেকে পাওয়া যেত। জই পশ্চিম দিকের শীতল আর্দ্র অঞ্চলে ছড়িয়ে পড়ে। জই নাতিশীতোষ্ণ অঞ্চলে ভালো জন্মে। এই চাষে কম গ্রীষ্ম তাপমাত্রার দরকার হয় এবং গম, বার্লি, রাই ইত্যাদি খাদ্যশস্যের তুলনায় এদের বৃষ্টি সহ্যের ক্ষমতা বেশি। তাই শীতল,আর্দ্র-গ্রীষ্ম অঞ্চল যেমনঃ উত্তর-পশ্চিম ইউরোপ এবং আইসল্যান্ডের মত অঞ্চলে এরা ভালো জন্মে। জই বর্ষজীবী গাছ এবং এদেরকে শরৎ বা গ্রীষ্মে চাষ করা যায়। ২০১৪ সালে বিশ্বে সর্বমোট ২২.৭ মিলিয়ন টন জই উৎপাদিত হয়। রাশিয়া ৫.৩ মিলিয়ন টন জই উৎপাদন করে। মোট ২৩% জই উৎপাদন করে রাশিয়া শীর্ষস্থান দখল করে। অন্যান্য উল্লেখযোগ্য দেশগুলো হচ্ছে কানাডা, পোল্যান্ড ও অস্ট্রেলিয়া। খাবার হিসেবে জইয়ের বিবিধ ব্যবহার আছে। সাধারণত জই ভেঙে ওটমিল বা জইখাদ্য এবং গুড়ো করে জইয়ের ময়দা তৈরি করা হয়। পরিজ তৈরিতে জই ব্যবহার করা হয়। এছাড়া বিভিন্ন বেকারিজাত খাদ্য যেমন জইয়ের রুটি, পিঠা, বিস্কুট তৈরিতে জই ব্যবহার করা হয়। জই থেকে তৈরি খাবার মানুষের পক্ষে খুবই স্বাস্থ্যসম্মত হয়। জইয়ের রুটি প্রথম তৈরি করা হয় ব্রিটেনে এবং সেখানে ১৮৯৯ সালে জইয়ের রুটি তৈরির কারখানা স্থাপিত হয়। স্কটল্যান্ডের জাতীয় খাদ্য তালিকায় এখনো জই গুরুত্বপূর্ণ স্থান দখল করে আছে। Biesiekierski JR (২০১৭)। "What is gluten?"। J Gastroenterol Hepatol (Review)। 32 Suppl 1: 78–81। ডিওআই:10.1111/jgh.13703। পিএমআইডি 28244676। Similar proteins to the gliadin found in wheat exist as secalin in rye, hordein in barley, and avenins in oats and are collectively referred to as “gluten.” Derivatives of these grains such as triticale and malt and other ancient wheat varieties such as spelt and kamut also contain gluten. The gluten found in all of these grains has been identified as the component capable of triggering the immune-mediated disorder, coeliac disease.  La Vieille, S; Pulido, O. M.; Abbott, M; Koerner, T. B.; Godefroy, S (২০১৬)। "Celiac Disease and Gluten-Free Oats: A Canadian Position Based on a Literature Review"। Canadian Journal of Gastroenterology and Hepatology। 2016: 1870305। ডিওআই:10.1155/2016/1870305। পিএমআইডি 27446825। পিএমসি 4904695 ।  Fric P, Gabrovska D, Nevoral J (ফেব্রু ২০১১)। "Celiac disease, gluten-free diet, and oats"। Nutr Rev (Review)। 69 (2): 107–15। ডিওআই:10.1111/j.1753-4887.2010.00368.x। পিএমআইডি 21294744।  "Oats production in 2014, Crops/World Regions/Production Quantity from pick lists"। Food and Agriculture Organization, Statistics Division, FAOSTAT। ২০১৭। সংগ্রহের তারিখ ২১ জুন ২০১৭।
কেলেব ম্যাকলখলিন

কেলেব ম্যাকলখলিন (ইংরেজি: Caleb McLaughlin, উচ্চারণ: কেই্‌লেব ম্যাক্‌লাফ্‌লিন; জন্ম: অক্টোবর ১৩, ২০০১) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক শহরের ব্রডওয়ে থিয়েটারের গীতিনাট্য দ্য লায়ন কিং এ কিশোর সিম্বা চরিত্রে অভিনয় করার মাধ্যমে তার অভিনয় জীবন শুরু করেন। ২০১৬ সাল থেকে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্য সমৃদ্ধ ধারাবাহিক "স্ট্রেঞ্জার থিংস" এ "লুকাস সিনক্লেয়ার" ভূমিকায় অভিনয় করছেন। এক বিবৃতিতে নিশ্চিত করা হয় যে, তিনি নাটকটির দ্বিতীয় মৌসুমে প্রত্যাবর্তন করছেন। ২০১৭ সালে ম্যাকলাফলিন মার্কিন টেলিভিশন চ্যানেল বেট এ প্রচারিত ৩ খণ্ড বিশিষ্ঠ মিনি ধারাবাহিক দ্য নিউ এডিসন স্টোরিতে রিকি বেল চরিত্রে অভিনয় করেন। ম্যাকলাফলিনমার্কিন যুক্তরাষ্ট্রের নিউ ইয়র্ক রাজ্যের কার্মেল নামক স্থানে বেড়ে ওঠেন, এটি মূলত নিউ ইয়র্ক রাজ্যের উপকণ্ঠে অবস্থিত একটি ছোট শহর। তিনি প্রথমে "কেন্ট প্রাইমারি স্কুল" এবং পরবর্তীতে জর্জ ফিশার মিডল স্কুল এ এক বছর পড়াশোনা করেন। পঞ্চম গ্রেডের পর ম্যাকল্লফ্লিন নিউ ইয়র্ক শহরে চলে আসেন। [তথ্যসূত্র প্রয়োজন] তিনি নিউ নিউ ইয়র্কের কার্মেলে অবস্থিত "হ্যাপি ফিট ড্যান্স স্কুল" এ নৃত্য বিষয়ে এক বছর পড়াশোনা করেন, এবং পরবর্তীতে তিনি দ্য লায়ন কিং এর সাবেক প্রযোজক অাব্রে লিঞ্চের অধীনে নিউ ইয়র্ক শহরে অবস্থিত দ্য হার্লেম স্কুল অব আর্টস এ পড়াশোনা চালিয়ে যান।[তথ্যসূত্র প্রয়োজন] Andreeva, Nellie (আগস্ট ২০, ২০১৫)। "Duffer Bros. Netflix Supernatural Drama Series Sets Young Cast, Gets Title"। Deadline.com। সংগ্রহের তারিখ আগস্ট ২৪, ২০১৫।  Bradley, Laura (ডিসেম্বর ১৩, ২০১৬)। "What Millie Bobby Brown Really Wants from Stranger Things Season 2"। Vanity Fair। Vanity Fair। সংগ্রহের তারিখ জানুয়ারি ২, ২০১৬। All of the original Stranger Things kids will also return  Dunmore, Royce। "Noah Dreams of Origami Fortunes (2012)"। Internet Movie Database। সংগ্রহের তারিখ সেপ্টেম্বর ১৯, ২০১৬।  Velez, Ali (আগস্ট ২, ২০১৬)। "We Need To Talk About The Musical Talents Of The Kids From "Stranger Things""। BuzzFeed। সংগ্রহের তারিখ সেপ্টেম্বর ১৯, ২০১৬।  "Caleb McLaughlin"। Playbill। সংগ্রহের তারিখ সেপ্টেম্বর ১৯, ২০১৬।  Nolfi, Joely (১৪ ডিসেম্বর ২০১৬)। "SAG Awards nominations 2017: See the full list"। Entertainment Weekly।  "Youngstars Award"। BET Awards 2017। জুন ২৫, ২০১৭।  ইন্টারনেট মুভি ডেটাবেজে কেলেব ম্যাকলখলিন (ইংরেজি) ইন্টারনেট ব্রডওয়ে ডেটাবেজে কেলেব ম্যাকলখলিন (ইংরেজি)
পোর্ট রোড, কোল্লম

কোল্লাম পোর্ট রোড (মালেয়ালম: കൊല്ലം പോര്ട്ട് റോഡ്) বা পোর্ট রোড, কোল্লাম ভারতের কোল্লাম শহরে চার লেন বিশিষ্ট সড়ক। ২.৮-কিলোমিটার দীর্ঘ (১.৭ মাইল) সড়কটি কোলম সৈকতের মাধ্যমে কোচুপিলামোডির ঐতিহাসিক কল্লম বন্দরকে (কোল্লাম পোর্ট) এবং ভ্যাডিকে যুক্ত করে। কোল্লাম শহরের সাথে শতাব্দী-প্রাচীন পোর্ট অফ কুইন সংযোগ স্থাপনের জন্য চারটি লেন রাস্তা নির্মাণের একটি বিস্তারিত পরিকল্পনার কথা বলেন প্রথমে পি. কে. গুরুদাসান, ২০০৭ সালে কেরালার তৎকালীন শ্রম মন্ত্রী।ভি. এস. অচুননানন্দ এলডিএফ ২০০৯-২০১০ সালের কেরালার বাজেটে তহবিল অনুমোদন করেছে, কচুপিলমোওডু ব্রিজের রাস্তা থেকে ৭১.৫ সেন্টের বেশি জমি বেসরকারি দপ্তর থেকে পোর্ট সড়কে নেওয়া হয় এবং অনুমোদন করা হয় রাস্তা নির্মাণ কাজের জন্য ২.৩৪ কোটি টাকা। ১৬ ফেব্রুয়ারি ২০১৬ তারিখে, এই সড়কের নির্মাণের জন্য স্থানান্তর করা হয় এবং ৩১ ডিসেম্বর ২০১৩ তারিখে কাজটি সম্পন্ন হয়। এই সড়ক উদ্বোধন করেন কেরালা বন্দর মন্ত্রী কাদ্ননাপল্লী রামচন্দ্রন ১৯ শে সেপ্টেম্বর ২০১৭ তারিখে। ২০১০ সালে ভাডি ও কোলম পোর্টের মধ্যে প্রথম রাস্তাটি সম্পন্ন হয়েছে। দ্বিতীয় ধাপের মোট আনুমানিক ব্যয় প্রকল্প ১৩.৫২ কোটি টাকা। "Detailed Project Report for the Development of Thankassery (Kollam) Port" (পিডিএফ)। The Directorate of Ports, Government of Kerala। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০১৬।  "Kollam port awaiting good times"। The Hindu। ১০ জুন ২০১৩। সংগ্রহের তারিখ ১৫ অক্টোবর ২০১৬।  "Cew capital to get new port road"। Deccan Chronicle। ২৮ ডিসেম্বর ২০১৩। সংগ্রহের তারিখ ১৫ অক্টোবর ২০১৬।
বিএএসই জাম্পিং

বিএএসই জাম্পিং এক ধরনের প্যারাস্যুট জাম্পিং। প্যারাস্যুট পরে জাম্পাররা উঁচু স্থান থেকে লাফ দেয়ার খেলা এটি। বিএএসই মানে হল বিল্ডিং, এন্টেনা, স্প্যান, আর্থ। এসব এলাকা থেকে প্যারাস্যুট নিয়ে লাফিয়ে পড়ার নাম বিএএসই জাম্প। এই খেলার আবিষ্কারক একজন স্লোভাক। তার নাম এস বেনিয়ে। তিনি ১৯১৩ সালে তার আবিষ্কার করা বিশেষ প্যারাস্যুট নিয়ে ৪১ তলা উঁচু বিল্ডিং থেকে ঝাঁপিয়ে পড়েন। এই বিল্ডিংয়ের বিপরীতে ছিল আমেরিকার পেটেন্ট অফিস। তবে তিনি ঝাপ দিয়েছিলেন খেলা দেখানোর জন্য নয় বরং তার তৈরি প্যারাস্যুট বিক্রির জন্য। সেই লাফ দেখার জন্য আমেরিকার সামরিক বিভাগের বিশেষজ্ঞরা উপস্থিত ছিলেন। তারা এসেছিলেন প্যারাস্যুটটির কার্যকারিতা পরীক্ষা করতে। এস বেনিয়ে এরপর ১৯১৪ সালে একটি এরোপ্লেন থেকে এই প্যারাস্যুট নিয়ে লাফ দেন। ১৯১৪ সালে প্রথম বিশ্বযুদ্ধে আমেরিকার পাইলটরা এই প্যারাস্যুটটি ব্যবহার করত। ১৯৭৫ সালে ডন বোয়েসেল নামক এক ব্যক্তি আমেরিকার ওয়ার্ল্ড ট্রেড সেন্টার থেকে প্যারাস্যুট নিয়ে লাফ দেন। তাকে প্রথম বিএএসই জাম্পার বলা হয়। তবে আধুনিক বিএএসই জাম্পিং শুরু হয় ১৯৮০ সাল থেকে। চার বন্ধু মিলে এই খেলাটিকে এক্তি বিশেষ স্পোর্টসের জায়গায় নিয়ে যান। তারা চারজন হলেন ফিল স্মিথ, ফিল মেফিল্ড, কার্ল বেনিশ এবং জিন বেনিশ। ১৯৮৪ সালে কার্ল বেনিশ নরওয়েতে লাফ দিতে গিয়ে নিহত হন। একারণে তাকে এই খেলার প্রান পুরুষ বলা হয়। বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারণে নরওয়েকে বিএএসই জাম্পারদের মক্কা বলা হয়। এই লাফ দিতে গিয়ে আহত বা নিহত হবার সম্ভাবনা থাকে বলে অনেক দেশে এই খেলা নিষিদ্ধ। সাধারণ প্যাস্যুট নিয়ে এই লাফ দেয়া অতি বিপজ্জনক। কারণ যথা সময়ে প্যারাস্যুট না খুললে মৃত্যু অবধারিত। অল্প উচ্চতায় লাফ দিলে অনেক সময় প্যারাস্যুট নাও খুলতে পারে। তাই এ ধরনের লাফ দেয়ার জন্য বিশেষ ধরনের প্যারাস্যুট ব্যবহার করা হয়। বিএএসই জাম্পারদের অনেক কয়েকটি এসোসিয়েশন বিদ্যমান। এগুলোর মধ্যে অন্যতম হল কিফ জাম্পার এসোসিয়েশন অব আমেরিকা।
নারিকেল তেল

নারিকেল তেল বা নারিকেল তৈল হচ্ছে এক ধরনের তেল যা নারিকেল গাছ থেকে সংগৃহীত নারিকেলের শাঁস থেকে নিষ্কাশন করা হয়। নারিকেল তেলের বিবিধ ব্যবহার রয়েছে। উচ্চ সম্পৃক্ত চর্বি উপাদানের কারণে এটা ধীরে ধীরে জারিত হয় এবং র‍্যান্সিডফিকেশান প্রতিরোধী হওয়ায় ২৪ °সে (৭৫ °ফা) তাপমাত্রায় ছয় মাস পর্যন্ত নষ্ট না হয়ে টিকে থাকে। উচ্চমাত্রার সম্পৃক্ত চর্বির কারণে বিশ্ব স্বাস্থ্য সংস্থা, মার্কিন যুক্তরাষ্ট্রের স্বাস্থ্য ও মানব সেবা অধিদপ্তর, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন, আমেরিকান হার্ট এসোসিয়েশন, আমেরিকান ডায়েটিক এসোসিয়েশন, ব্রিটিশ ন্যাশনাল হেল্থ সার্ভিস, ব্রিটিশ পুষ্টি ফাউন্ডেশন এবং কানাডার পুষ্টিবিদগণ নারিকেল তেল খাওয়া কমানো বা পরিহার করার পরামর্শ দিয়েছে। শুকনো বা কাঁচা উভয় অবস্থা থেকে নারিকেল তেল নিষ্কাশন করা হয়। শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়। ভেজা প্রক্রিয়ায় শুকনো নারিকেলের শাঁসের বদলে কাঁচা নারিকেল ব্যবহার করা হয়। নারিকেলের প্রোটিন তেল ও পানি দ্বারা একটা ইমালশান তৈরি করে। এই ইমালশান ভেঙে তেল আহরণ করতে হয় যা কিছুটা ঝামেলাপূর্ণ। দীর্ঘ ফুটানোর মাধ্যমে এটা করা হয়। কিন্তু এর ফলে অনেক সময় তেলের বর্ণ নষ্ট হয়ে যায় এবং এটা লাভজনক প্রক্রিয়া নয়।  ভালোমানের নারিকেল থেকে ভালো তেল পাওয়া যায়। ২ থেকে ২০ মাস বয়সের নারিকেল সংগ্রহ করা হয়। অপরিপক্ব নারকেল বীজ থেকে তেল উৎপাদন খুবই ঝামেলাপূর্ণ এবং ভালো ফল পাওয়া যায় না। নারিকেল তেলের ৯৯% ফ্যাট যার প্রধান অংশই সম্পৃক্ত চর্বি। ১০০ গ্রাম নারকেল তেলে ৮৯০ ক্যালোরি পাওয়া যায়। সম্পৃক্ত চর্বির অর্ধেকটা হচ্ছে লরিক এসিড। অন্যান্য স্যাচুরেটেড ফ্যাটের মধ্যে থাকে মাইরিস্টোলেইক এসিড ও পামিটোলেইক এসিড। মোট ফ্যাটের ৮২% স্যাচুরেটেড ফ্যাট, ৬% মনোস্যাচুরেটেড ফ্যাট এবং ২% পলস্যাচুরেটেড ফ্যাট। নারিকেল তেলে ফাইটোস্টেরল থাকে। "Coconut oil"। Transport Information Service, German Insurance Association, Berlin। ২০১৫।  Grimwood et al., 1975, p. 29.
শব্দোত্তর গতিবেগ

শব্দোত্তর গতিবেগ হলো শব্দের চেয়েও দ্রুত কোনো বস্তুর যাওয়ার গতি। অর্থাৎ শব্দ যে গতিতে যায় তারচেয়েও দ্রুততর গতিকে সুপারসনিক গতি বলে। বিংশ শতাব্দীর শুরুতে "সুপারসনিক" শব্দটি বিশেষণ হিসেবে শব্দের চেয়েও বেশি কম্পনের জিনিস বোঝাতে ব্যবহৃত হতো। বর্তমানে তার পরিবর্তে "আল্ট্রাসনিক" শব্দটি ব্যবহৃত হয়। বুলহুইপকে মানবসৃষ্ট প্রথম যান হিসেবে মনে করা হয় যা শব্দের গতির প্রতিবন্ধকতা ভাঙতে পেরেছে। মূলত এর মধ্য দিয়ে প্রবাহিত তরঙ্গই একে শব্দোত্তর গতিবেগ লাভ করতে সক্ষম করেছে। হাইপারসনিক গতি আল্ট্রাসনিক আমেরিকান সাইনটিস্টস ওয়েব্যাক মেশিনে আর্কাইভকৃত ২২ মার্চ ২০১৬ তারিখে (ইংরেজি) হাইপোগ্রাফি ডট কম ওয়েব্যাক মেশিনে আর্কাইভকৃত ১৭ ফেব্রুয়ারি ২০১২ তারিখে (ইংরেজি) ম্যাথপেজ - শব্দের গতি (ইংরেজি) ডেসিবল লেবেলের তালিকা[স্থায়ীভাবে অকার্যকর সংযোগ] (ইংরেজি)
দুর্গাদাস চট্টোপাধ্যায়

দুর্গাদাস চট্টোপাধ্যায় (মে ১৮৯৯ - মে ১৯৩১) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী ও গান্ধীবাদী কর্মী। দুর্গাদাসের পিতা রাখালদাস প্রেসিডেন্সি ম্যাজিস্ট্রেট হলেও তিনি স্বাধীনতা আন্দোলনে সক্রিয় ভূমিকা নিয়েছিলেন। তার অগ্রজ মৃত্যুঞ্জয় চট্টোপাধ্যায়ও ছিলেন দেশপ্রেমিক ব্যক্তি। কলকাতা বিশ্ববিদ্যালয়ে এম.এ পড়ার সময় মহাত্মা গাঁধীর ডাকে সাড়া দিয়ে অসহযোগ আন্দোলনে যোগ দেন দুর্গাদাস। এই আন্দোলনের সূত্রে প্রফুল্লচন্দ্র সেন (পরে পশ্চিমবঙ্গের মুখ্যমন্ত্রী হন) প্রমুখ কয়েকজন সহকর্মীর সাথে হুগলী জেলায় আসেন। বিপ্লবী ভূপতি মজুমদারের সাথে পরিচয় হওয়ার পর তিনি গোপনে বিপ্লবী কাজকর্মে যুক্ত হন। হুগলী বিদ্যামন্দিরের প্রধান শিক্ষক রূপে কাজ কর‍তেন। ছাত্রদের কাছে দুর্গাদাস ছিলেন ঋষিতুল্য ব্যক্তি। দেশ স্বাধীন না হলে জামা জুতো পরবেননা এই সংকল্প নিয়ে চলতেন। তার কয়েকবার কারাদণ্ড হয় ও বারংবার পুলিশি নির্যাতনের শিকার হন। ১৯৩১ সালের মে মাসে হুগলী জেলে থাকাকালীন মারা যান দুর্গাদাস চট্টোপাধ্যায়। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২১১।
ব্রান্সবি কুপার

ব্রান্সবি বিউচ্যাম্প কুপার (ইংরেজি: Bransby Cooper; জন্ম: ১৫ মার্চ, ১৮৪৪ - মৃত্যু: ৭ আগস্ট, ১৯১৪) ব্রিটিশ ভারতের ঢাকায় (বর্তমান: বাংলাদেশ) জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। প্রথম ভারত উপমহাদেশীয় বংশোদ্ভূত ক্রিকেটার হিসেবে টেস্ট ক্রিকেটে অংশ নিয়েছেন। ১৮৭৬-৭৭ মৌসুমে মেলবোর্নে অনুষ্ঠিত ইতিহাসের প্রথম টেস্ট খেলায় তার অংশগ্রহণ ছিল। দলে তিনি মূলতঃ ডানহাতি ব্যাটসম্যান ও উইকেট-রক্ষকের দায়িত্ব পালন করতেন ব্রান্সবি কুপার। ইংল্যান্ডে কুপারের প্রথম-শ্রেণীর খেলোয়াড়ী জীবন শুরু হয়। রাগবি স্কুল, কেন্ট ও মিডলসেক্সের পক্ষে খেলেন। তরুণ ডব্লিউ. জি. গ্রেসের সাথে বেশ কয়েকবার বড়ধরনের জুটি গড়েন। শুরুতে তিনি মার্কিন যুক্তরাষ্ট্রে চলে যান। ১৮৬৯ সালে অস্ট্রেলিয়া গমন করেন। সেখানে আন্তঃঔপনিবেশিক খেলায় ভিক্টোরিয়া একাদশের সদস্য হন ও নিউ সাউথ ওয়েলসের বিপক্ষে খেলেন। ১৮৭৩ সালে গ্রেসের নেতৃত্বাধীন ইংরেজ দলের বিপক্ষে ভিক্টোরিয়া অষ্টাদশের অন্যতম সদস্য হন। ২৬৬ রানের মধ্যে তিনি ৮৪ রানের দায়িত্বশীল ইনিংস খেলেন। এতে ঔপনিবেশিক দলটি ইনিংস ও ২১ রানের ব্যবধানে জয় পায়। ক্রিকেটের ইতিহাসের প্রথম টেস্ট খেলায় অনেকেই ধারণা করেছিলেন যে, কুপার হয়তোবা দলের অধিনায়কের দায়িত্ব পালন করবেন। তবে, ডেভ গ্রিগরিকে খেলোয়াড়েরা এ দায়িত্ব লাভের জন্য মনোনীত করে। খেলোয়াড়ী জীবনের একমাত্র টেস্টে তিনি ১৫ ও ৩ রান করেন ও ২ ক্যাচ নেন। ১৮৭৮ সালে ইংল্যান্ড সফরের জন্য তাকে দলে নেয়া হয়নি। সকল প্রথম-শ্রেণীর ক্রিকেট খেলায় অংশ নিয়ে ২০.৫১ গড়ে ১৬০০ রান করেন। ৪১ ক্যাচের পাশাপাশি ২০ স্ট্যাম্পিংয়ের সাথে নিজেকে যুক্ত করেন ব্রান্সবি কুপার। ৭ আগস্ট, ১৯১৪ তারিখে ৭০ বছর বয়সে ভিক্টোরিয়ার জিলং এলাকায় তার দেহাবসান ঘটে। জিলং ইস্টার্ন সিমেট্রিতে তাকে সমাহিত করা হয়। Mr bransby Beauchamp Cooper, Obituaries in 1914, Wisden Cricketers' Almanack. Retrieved 2017-04-20. Bransby Cooper, CricketArchive. Retrieved 2017-04-20. Craig E (2009) Settling the Ashes, CricInfo, 2009-08-06. Retrieved 2017-04-20. Bransby Cooper, CricInfo. Retrieved 2017-04-20. নেড গ্রিগরি স্যাম কস্টিক অস্ট্রেলীয় টেস্ট ক্রিকেটারদের তালিকা ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে ব্রান্সবি কুপার (ইংরেজি) ক্রিকেটআর্কাইভে ব্রান্সবি কুপার (সদস্যতা প্রয়োজনীয়) (ইংরেজি) Pollard, Jack, Australian Cricket: 1803–1893, The Formative Years, Sydney, The Book Company, 1995. (আইএসবিএন ০-২০৭-১৫৪৯০-২) Pollard, Jack, Australian Cricket: The Game and the Players, Sydney, Hodder & Stoughton, 1982. (আইএসবিএন ০-৩৪০-২৮৭৯৬-৯)
সংস্কৃতিতে স্বাধীনতা পুরস্কার

সংস্কৃতিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়। স্বাধীনতা পুরস্কার; সংস্কৃতিতে স্বাধীনতা পুরস্কার বিজয়ীদের তালিকা। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ সেপ্টেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা, একুশে ও রোকেয়া পদকের অর্থমূল্য বাড়ছে"। দৈনিক মানবজমিন। ৪ মার্চ ২০১৬। সংগ্রহের তারিখ ২৭ সেপ্টেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক নিলেন মুহিত, গুণসহ ১৫ জন"। বিডিনিউজ টোয়েন্টিফোর ডটকম। ২৪ মার্চ ২০১৬। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক প্রদানের বিস্তারিত প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পুরস্কার পাচ্ছেন ১৫ বিশিষ্ট ব্যক্তি"। দৈনিক যুগান্তর অনলাইন। ১৬ ফেব্রুয়ারি ২০১৭। ১৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কার-২০১৭ বিতরণ করলেন প্রধানমন্ত্রী"। দৈনিক সমকাল অনলাইন। ২৩ মার্চ ২০১৭। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।
ভ্লাদিমির কোপেন

ভ্লাদিমির পিটার কোপেন (রুশ: Влади́мир Петро́вич Кёппен, ভ্লাদিমির পেত্রোভিচ কিওপেন; ৭ অক্টোবর ১৮৪৬ – ২২ জুন ১৯৪০) ছিলেন একজন রুশ-জার্মান ভূগোলবিদ, আবহাওয়াবিদ, জলবায়ুবিদ এবং উদ্ভিদ বিজ্ঞানী। সেন্ট পিটার্সবার্গে পড়াশোনা শেষ করে তিনি তার কর্মজীবনের অধিকাংশ সময় জার্মানি এবং অষ্ট্রিয়ায় অতিবাহিত করেন। বিজ্ঞানে তার উল্ল্যেখযোগ্য অবদান হলো জলবায়ুর শ্রেণিবিভাগ পদ্ধতি প্রণয়ন। তার জলবায়ুর শ্রেণিবিভাগটি কিছুটা পরিমার্জিত রূপে এখনো সাধারণভাবে ব্যবহৃত হয়। বিজ্ঞানের একাধিক শাখায় কোপেনের উল্ল্যেখযোগ্য অবদান রয়েছে। ভ্লাদিমির কোপেন রাশিয়ার সেন্ট পিটার্সবার্গে জন্মগ্রহণ করেন এবং ২০ বছর বয়স পর্যন্ত সেখানেই বসবাস করেন। তিনি অষ্ট্রিয়ার গ্রাজ শহরে মৃত্যুবরণ করেন। কোপেনের পিতামহ পেশায় ছিলেন একজন ডাক্তার। রাশিয়ার স্বাস্থ্যব্যবস্থার উন্নয়নের জন্য জার দ্বিতীয় ক্যাথেরিন যেকজন ডাক্তারকে আমন্ত্রণ জানিয়েছিলেন, তিনি ছিলেন তাদের মধ্যে অন্যতম। পরবর্তীতে কোপেনের দাদা জারের ব্যক্তিগত চিকিৎসক হিসেবে দায়িত্ব পালন করেন। তার পিতা, পিয়ত্তর কোপেন ছিলেন একাধারে বিখ্যাত ভূগোলবিদ এবং প্রাচীন রুশ সংস্কৃতির ইতিহাসবিদ ও নৃতত্ত্ববিদ। এছাড়াও তিনি পশ্চিম ইউরোপের স্লাভিস এবং রুশ বিজ্ঞানীদের মাঝে জ্ঞান বিনিময়ে গুরুত্বপূর্ণ অবদান রাখেন। কোপেন ক্রিমিয়ার সিমফেরোপোলে তার মাধ্যমিক শিক্ষা জীবন শুরু করেন এবং ১৮৬৪ সালে সেন্ট পিটার্সবার্গে বিশ্ববিদ্যালয়ে উদ্ভিদবিজ্ঞান বিষয়ে অধ্যয়ন শুরু করেন। ১৮৬৭ সালে তিনি হাইডেলবার্গ বিশ্ববিদ্যালয়ে স্থানান্তরিত হন এবং ১৮৭০ সালে লিপজিগ বিশ্ববিদ্যালয়ে উদ্ভিদের বৃদ্ধিতে তাপমাত্রার প্রভাব এই বিষয়ের ওপরে ডক্টরেট গবেষণা ডিফেন্স দেন। কোপেন পৃথিবীর জলবায়ুর শ্রেণিবিভাগকে প্রথম প্রকাশ করেন ১৯০১ সালে। কয়েকবার সংশোধনের পর এর চূড়ান্ত সংস্করণ প্রকাশিত হয় ১৯৩৬ সালে। তিনি পাঁচটি প্রধান উদ্ভিজ্জ শ্রেনীর সাথে সম্পর্কিত পাঁচটি প্রধান জলবায়ু অঞ্চল চিহ্নিত করেন: ক্রান্তীয় বৃষ্টিবহুল জলবায়ু শুষ্ক জলবায়ু উষ্ণ তাপমাত্রার বৃষ্টিবহুল জলবায়ু তীব্র শীত সম্পন্ন বৃষ্টিবহুল জলবায়ু মেরু জলবায়ু কোপেন আধুনিক আবহাওয়াবিদ্যা এবং জলবায়ু বিজ্ঞানের অন্যতম প্রতিষ্ঠাতা। "Wladimir Koppen: German climatologist"। Encyclopædia Britannica Online। সংগ্রহের তারিখ ১২ মে ২০১৭।  Allaby, Michael (2000). Encyclopedia of Weather and Climate. New York: Facts On File, Inc. আইএসবিএন ০-৮১৬০-৪০৭১-০. Köppen, Wladimir and Wegener, Alfred (1924): The Climates of the Geological Past ' Facsimile of the German original and English translation of 'Die Klimate der Geologischen Vorzeit' Berlin, Stuttgart: Gebr. Borntraeger আইএসবিএন ৯৭৮-৩-৪৪৩-০১০৮৮-১
টেড বোলি

এডওয়ার্ড হেনরি বোলি (ইংরেজি: Ted Bowley; জন্ম: ৬ জুন, ১৮৯০ - মৃত্যু: ৯ জুলাই, ১৯৭৪) সারের লেদারহেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করেন টেড বোলি। দলে তিনি মূলতঃ আক্রমণধর্মী ডানহাতি উদ্বোধনী ব্যাটসম্যানের দায়িত্ব পালন করতেন। প্রথম বিশ্বযুদ্ধের পূর্বে মাত্র এক মৌসুম নিয়মিতভাবে খেলার সুযোগ ঘটে বোলির। ১৯২০ সালে ক্রিকেট পুনরায় শুরু হলে তখন তার বয়স ৩০-এ চলে যায়। কিন্তু পরবর্তী চৌদ্দ বছর ব্যাটহাতে বিশ্বস্ততার পরিচয় দিয়ে নিজ কাউন্টি দলের পক্ষে রানের ফুলঝুরি ছোটান তিনি। ১৯২৭ থেকে ১৯২৯ সাল পর্যন্ত তিন মৌসুম কাউন্টি দলের পক্ষে বিশাল সংখ্যায় রান সংগ্রহ করেন। ৩৯ বছর বয়সে ইংল্যান্ড ক্রিকেট দলের সদস্যরূপে মনোনীত হন। ১৯২৯ সালে দক্ষিণ আফ্রিকার বিপক্ষে দুই টেস্টে অংশগ্রহণের সুযোগ ঘটে তার। পরবর্তী শীত মৌসুমে হ্যারল্ড জিলিগানের নেতৃত্বাধীন এমসিসি দলের অন্যতম সদস্য হিসেবে নিউজিল্যান্ড ও অস্ট্রেলিয়া সফর করেন। নিউজিল্যান্ডের বিপক্ষে চার টেস্টের সিরিজের তিনটিতে মাঠে নামেন। তন্মধ্যে অকল্যান্ডে ১০৯ রানের মনোরম ইনিংস উপহার দেন তিনি। সাসেক্সে খেলাকালীন বেশ কিছুসংখ্যক বড় ধরনের জুটি গড়তে অংশ নেন। তন্মধ্যে দুইটি জুটির সংগৃহীত রান অদ্যাবধি কাউন্টি রেকর্ডরূপে টিকে আছে। ১৯২১ সালে নর্দাম্পটনে নর্দাম্পটনশায়ারের বিপক্ষে দ্বিতীয় উইকেট জুটিতে মরিস টেটের সাথে ৩৮৫ রান তুলেন। ১৯২৯ সালে হোভে গ্লুচেস্টারশায়ারের বিপক্ষে অংশ নিয়ে একদিনে অপরাজিত ২৮০ রান করেন। এ সময়ে প্রথম উইকেট জুটিতে জিম পার্কস সিনিয়রকে সাথে নিয়ে ৩৬৮ রান করেন। সাসেক্সের এই রেকর্ড চার বছর টিকেছিল। পরবর্তীতে জন ল্যাংগ্রিজের সাথে ৪৯০ রান তুলে নতুন রেকর্ডের জন্ম দেন। প্রথম উইকেট জুটিতে ইংল্যান্ডে এটি তৃতীয় সর্বোচ্চ, সর্বকালের চতুর্থ সর্বোচ্চ ও প্রথম-শ্রেণীর ক্রিকেটের যে-কোন উইকেটে অষ্টম সর্বোচ্চ রানের জুটি হিসেবে এটি স্বীকৃত। হোভে অনুষ্ঠিত মিডলসেক্সের বিপক্ষের ঐ খেলায় বোলি তার ব্যক্তিগত সর্বোচ্চ ২৮৩ রানের ইনিংস খেলেছিলেন। এছাড়াও বোলি কার্যকরী লেগ স্পিনার হিসেবে দলে প্রভূতঃ ভূমিকা রেখেছেন। প্রতি মৌসুমেই কমপক্ষে ৫০ উইকেট পেয়েছেন তিনি। ১৯২৮ সালে ৯০ উইকেট লাভের পাশাপাশি ২,৩৫৯ রান তুলেন। ১৯৩০ সালে উইজডেন কর্তৃপক্ষ কর্তৃক বর্ষসেরা ক্রিকেটার মনোনীত হন তিনি। ৯ জুলাই, ১৯৭৪ তারিখে ৮৪ বছর বয়সে হ্যাম্পশায়ারের উইনচেস্টারে টেড বোলি’র দেহাবসান ঘটে। "Wisden Cricketers of the Year" (ইংরেজি ভাষায়)। CricketArchive। সংগ্রহের তারিখ ২০০৯-০২-২১।  দিলীপসিংজী মেরিলেবোন ক্রিকেট ক্লাব উইজডেন বর্ষসেরা ক্রিকেটার ইএসপিএনক্রিকইনফোতে টেড বোলি (ইংরেজি) ক্রিকেটআর্কাইভে টেড বোলি (সদস্যতা প্রয়োজনীয়) (ইংরেজি)
সেন্ট লুসিয়া

সেন্ট লুসিয়া ক্যারিবীয় অঞ্চলের একটি দ্বীপ রাষ্ট্র। সেন্ট লুসিয়া রাজধানী শহর কাস্ট্রি (জনসংখ্যা ৬০,২৬৩) যেখানে জনসংখ্যার ৩২.৪% বসবাস করে। অন্যান্য প্রধান শহরে মধ্যে গ্রোস আইসলেট, Soufrière, এবং ভিয়ুক দুর্গ অন্তর্ভুক্ত। সবচেয়ে বেশি কর ফাঁকি দেওয়া হয় এমন ১৭টি দেশের তালিকায় স্থান পেয়েছে এই দ্বীপ রাষ্ট্র। এই দেশে এয়ারপোর্ট থেকে ভিসা মিলে। জনসংখ্যার অনুপাতে নোবেল বিজয়ীর তালিকায় দ্বিতীয়তে অবস্থান করছে সেন্ট লুসিয়া। Toraille Waterfall – July 2016 Gros Piton seen from the Ladera Hotel restaurant – September 2007 Petit Piton seen from the Ladera Hotel restaurant – December 2004 Soufrière Bay – February 2006 Aerial view of resort – June 2006 Typical sight in Canaries: houses on hills, June 2006 St Lucia beach – February 2006 View from the Le Sport   resort – March 2006 A view of Soufrière "Saint Lucia"। The World Factbook। Central Intelligence Agency (CIA)। ২০১৬-০১-৩০ তারিখে মূল থেকে আর্কাইভ করা। সংগ্রহের তারিখ ২০১৬-১০-২৩।  "St. Lucia"। International Monetary Fund। ২০১৬। সংগ্রহের তারিখ ১ এপ্রিল ২০১৬।  "2015 Human Development Report" (পিডিএফ)। United Nations Development Programme। ২০১৫। সংগ্রহের তারিখ ১৫ ডিসেম্বর ২০১৫।  "কর ফাঁকি"।  "নোবেল বিজয়ী"।  ইংরেজি উইকি অনূদিত